อิตาเลียนเบรนรอต

thumb| ตราลาเลโร ตราลาลา (Tralalero Tralala) ซึ่งเป็นฉลามที่มีขาและสวมรองเท้าสีน้ำเงิน
**อิตาเลียนเบรนรอต** ()  เป็นชุดของมีมอินเทอร์เน็ตแนวเหนือจริง ปรากฏขึ้นในช่วงต้นปี 2025 โดยมีลักษณะเด่นคือรูปภาพสัตว์ที่แปลกที่สร้างด้วยเอไอ และมีชื่อเป็นภาษาอิตาลีเทียม ปรากฏการณ์ดังกล่าวแพร่หลายอย่างรวดเร็วบนแพลตฟอร์มสื่อสังคมออนไลน์ เช่น ติ๊กต็อก  อินสตาแกรม ด้วยองค์ประกอบของเสียงสังเคราะห์ภาษาอิตาลี ภาพที่สร้างโดยเอไอที่ดูแปลกประหลาด และไร้สาระ

## คำอธิบาย
อิตาเลียนเบรนรอตมีลักษณะเป็นภาพหรือวิดีโอที่ไม่มีแก่นสาระซึ่งสร้างโดยเอไอ โดยทั่วไปจะแสดงสิ่งผสมระหว่างสัตว์กับสิ่งของในชีวิตประจำวัน อาหาร และอาวุธ โดยมีชื่อเลียนภาษาอิตาลี หรือใช้ลักษณะเฉพาะอย่างเหมารวม ประกอบกับเสียงสังเคราะห์ของชายในภาษาอิตาลีที่สร้างโดยเอไอ ซึ่งฟังดูไม่ได้สาระ ชื่อตัวละครเหล่านี้มักมีคำเสริมท้ายภาษาอิตาลี เช่น  หรือ  ตัวละครเหล่านี้ประกอบจากความคิดแนวเหนือจริง ความวิตกกังวลเชิงทัศน์ (หุบเขาพิลึก; Uncanny Valley) และการเสียดสีในอินเทอร์เน็ต สะท้อนให้เห็นถึงอารมณ์ขันกึ่งเสียดสีของรุ่นวัยแซด

คำว่า *“เบรนรอต ([[สมองเน่า]])”* ถูกยกเป็นคำแห่งปีโดยมหาวิทยาลัยออกซฟอร์ดในปี 2024 มีความหมายคือผลกระทบที่บั่นทอนลงต่อสภาพจิตใจเมื่อบริโภค "เนื้อหาออนไลน์ที่ไม่สำคัญหรือไม่ท้าทาย" มากเกินไป นอกจากนี้ยังใช้กล่าวถึงตัวเนื้อหาเองด้วย ผู้ใช้สื่อสังคมออนไลน์มักกำกับเนื้อหานี้เพื่อรับทราบถึงความไร้สาระของความเสื่อมทรามของอิตาเลียนเบรนรอต ขณะเดียวกันก็ตระหนักถึงปริมาณที่เพิ่มขึ้นของเนื้อหาบกพร่องที่สร้างโดยเอไอบนสื่อสังคมออนไลน์ แฟนสร้างเรื่องราวหลายแบบที่มีตัวละครจากอิตาเลียนเบรนรอต ทำให้เกิด "คติชนอินเทอร์เน็ต" ที่มีเนื้อเรื่องและเสียงพูดแบบเกินจริง

## ประวัติ
### ก่อนหน้า
[140px|thumb|right|ชุดอินเทอร์เน็ตมีมที่เกี่ยวข้องกับ[ดเวย์น จอห์นสัน (ภาพถ่ายใน ค.ศ. 2013) ได้รับการระบุว่าเป็นจุดเริ่มต้นของอิตาเลียนเบรนรอต]]
ในเดือนตุลาคม ค.ศ. 2023 ผู้ใช้อินเทอร์เน็ตมักจะสร้างมีมอิตาลีเกี่ยวกับดเวย์น จอห์นสัน นักแสดงและนักมวยปล้ำชาวอเมริกันจำนวนมาก ซึ่งเขาใช้คำคล้องจองเกี่ยวกับหัวข้อที่ไร้สาระ ในวิดีโอหนึ่ง จอห์นสันใช้คำที่ไม่มีความหมายว่า "Tralalero tralala" และต่อมาก็คล้องจองกับ "smerdo pure nell'aldilà" ("ผมขี้แม้ในชีวิตหลังความตาย") วลีนี้ต่อมาถูกนำมาใช้เป็นพื้นฐานของอิตาเลียนเบรนรอต

### การสร้าง
แม้ว่าเป็นเรื่องยากที่จะระบุที่มาอย่างแน่ชัดของอิตาเลียนเบรนรอต แต่ตัวละครตราลาเลโร ตราลาลา (Tralalero Tralala) ถือเป็นตัวอย่างแรกของกระแสนี้ การสร้างตัวละครนี้มักถูกโยงกับผู้ใช้ติ๊กต็อกชื่อ @eZburger401 ที่มีรายงานว่าโพสต์วิดีโอเกี่ยวกับตัวละครนี้ในเดือนมกราคม ค.ศ. 2025 ผู้ใช้คนนี้ถูกแบนหลังโพสต์ภาพดังกล่าว ซึ่งอาจเป็นเพราะเสียงประกอบที่มีคำหยาบและการดูหมิ่นศาสนาต่อพระผู้เป็นเจ้าและอัลลอฮ์ในภาษาอิตาลี ภายหลังผู้ใช้ @elchino1246 โพสต์วิดีโอโดยใช้เสียงของตราลาเลโร ตราลาลา ร่วมกับภาพฉลามที่ผสมกับนกพิราบ ท้ายที่สุด เมื่อวันที่ 13 มกราคม ค.ศ. 2025 ผู้ใช้ @amoamimandy.1a โพสต์โพสต์ที่ใช้เสียงนั้น (ตอนนี้โพสต์ถูกลบแล้ว) แต่ใช้ภาพเอไอของฉลามที่สวมรองเท้า วิดีโอนี้ได้รับผู้เข้าชม 7 ล้านครั้ง นอกจากนี้ เว็บไซต์อเมริกัน *[[Vulture (เว็บไซต์)|Vulture]]* อ้างว่าผู้ใช้ติ๊กต็อกชื่อ @burgermerda เป็นผู้สร้างเสียงดังกล่าวในเดือนกันยายน 2024 และ @eZburger401 เป็นเพียงผู้อัปโหลดซ้ำเท่านั้น

## ตัวละคร
[thumb| บัลเลรินากัปปุชชีนา (Ballerina Cappuccina) นัก[บัลเล่ต์มีถ้วยกาแฟกัปปุชชีโนเป็นหัว]]
อิตาเลียนเบรนรอตมีลักษณะมากมายเนื่องมาจากการใช้ไอเอเชิงสรรค์สร้าง (generative AI) ตัวละครไวรัลตัวแรกของประเภทนี้คือ*ตราลาเลโรตราลาลา*ซึ่งเป็นฉลามสามขาสวมรองเท้าผ้าใบไนกี้ มักปรากฏภาพฉลามกำลังกระโดดหรือต่อสู้กับ*บอมบาร์ดิโรกรอโกดิโล*พร้อมกับพูดวลี "*ตราลาเลโรตราลาลา*" ซ้ำ ๆ ภาพนี้ทำให้เนื้อหาแนวนี้เริ่มแพร่หลายในวงกว้าง *บอมบาร์ดิโรกรอโกดิโล*มีลักษณะเป็นสิ่งผสมที่มีหัวเป็นจระเข้และลำตัวเป็นเครื่องบินทิ้งระเบิดทางทหาร

ตุงตุงตุงซาฮุร์ (Tung Tung Tung Sahur) เป็นตัวละครเนื้อไม้มีลักษณะคล้ายอินเดียนคลับซึ่งถือไม้เบสบอล คำว่า "ตุงตุงตุง" ในชื่อตัวละครเป็นการเลียนเสียงการตีกลองที่ใช้ในอินโดนีเซียเพื่อสื่อถึงการเริ่มต้นของซูฮูร์ (มื้อก่อนถือศีลอด) ตัวละครนี้ถูกสร้างขึ้นครั้งแรกโดยผู้ใช้ติ๊กต็อก ชื่อ @noxaasht เมื่อเดือนกุมภาพันธ์ 2025 และกลายเป็นมีม บอเนกาอัมบาลาบู (Boneca Ambalabu) เป็นกบต้นไม้มีรูปร่างเหมือนมนุษย์ มีขาเหมือนมนุษย์ และมีลำตัวเหมือนยางรถยนต์  ลิรีลีลาริลา (Lirili Larila) เป็นสิ่งผสมระหว่างกระบองเพชร นาฬิกา และ ช้างสวมรองเท้าแตะในทะเลทราย เสียงพากย์ของตัวละครคล้ายกวีหรือการสวด

บัลเลรินากัปปุชชีนา (Ballerina Cappuccina) เป็นนักบัลเลต์สวมชุดบัลเลต์ และรองเท้าบัลเลต์ โดยมีแก้วกาแฟกัปปุชีโนเป็นส่วนหัว ตัวละครส่อถึงถึงความไร้สาระของส่วนด้วยการผนวกกันอย่างเข้ากันไม่ได้ คือวัตถุในชีวิตประจำวันและภาพการเต้นรำคลาสสิก มีมดั้งเดิมนำเสนอแสดงตัวอย่างรอบทิศอย่างสง่างาม

พญานาคแตงโม (Payanak Teangmo) เป็นตัวอิตาเลียนเบรนรอตจากประเทศไทย ซึ่งมาจากตำนานพญานาคของภาคอีสาน ลักษณะเป็นพญานาคมีลำตัวเป็นแตงโม

## คำตอบรับ
มีการใช้รูปตัวละครอิตาเลียนเบรนรอตบางตัวเพื่อขายของเล่นและเอ็นเอฟที อิตาเลียนเบรนรอตเป็นแรงบันดาลใจให้เกิดมีมคอยน์ (meme coins) ที่มีความผันผวนสูงหลายสกุล เช่น "Italianrot" ที่เปิดตัวในเดือนมีนาคม ค.ศ. 2025 อิตาเลียนเบรนรอตมีชื่อเสียงในหลายภูมิภาค เช่น อินโดนีเซีย ประเทศสหรัฐ เกาหลีใต้ ประเทศที่พูดภาษาสเปน และยุโรปส่วนใหญ่ แบรนด์ต่าง ๆ ได้นำมีมดังกล่าวมาใช้เพื่อการทำการตลาดผ่านสื่อสังคม วิกโตร์ โอร์บาน นักการเมืองชาวฮังการี เผยแพร่วิดีโอติ๊กต็อกที่มีโมเดลสามมิติของตุงตุงตุงซาฮูร์เต้นรำในการประชุมรัฐบาล

[thumb|''บอมบาร์ดิโร กรอโกดิโล'' (Bombardiro Crocodilo) คือ[เครื่องบินทิ้งระเบิดมีหัวเป็นจระเข้]]
ตัวละคร*ตราลาเลโรตราลาลา*และ*บอมบาร์ดิโรกรอโกดิโล*ถูกกล่าวหาว่าสื่อถึงการเหยียดอิสลาม เนื่องจากเนื้อหาของวิดีโอของ*ตราลาเลโรตราลาลา* มีการล้อเลียนอัลลอฮ์ในภาษาอิตาลี แม้ว่าผู้ใช้ชาวอิตาลีบางคนชี้ให้เห็นว่าคำดูหมิ่นศาสนาถูกใช้เป็นคำเชื่อมที่ไม่มีความหมายในภาษาอิตาลีบ่อยครั้ง และเจตนาของวิดีโอนี้อาจไม่ใช่เรื่องการต่อต้านศาสนาอิสลาม ในทางกลับกัน ตัวละคร "บอมบาร์ดิโรกรอโกดิโล" ถูกวิพากษ์วิจารณ์ว่าทำให้การฆ่าล้างเผ่าพันธุ์กาซาดูเบาลง เนื่องจากวิดีโอบางส่วนใช้คำบรรยายภาษาอิตาลีอธิบายถึงตัวละครที่ทิ้งระเบิดใส่เด็ก ๆ ใน กาซาและรัฐปาเลสไตน์ที่เหลือ สิ่งนี้ทำให้เกิดความกังวลเกี่ยวกับหัวข้อต่าง ๆ เช่น ความโหดร้ายประจวบเหมาะและการลดความอ่อนไหวต่อเหตุการณ์ คำบรรยายฉบับเต็มของบอมบาร์ดิโรมีดังนี้:

## ดูเพิ่ม
* ชิตโพสติง
* สมองเน่า
* เอไอสล็อป

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:ปัญญาประดิษฐ์แบบรู้สร้าง
หมวดหมู่:อินเทอร์เน็ตมีม
หมวดหมู่:อินเทอร์เน็ตมีมในปี พ.ศ. 2568